b'\n_START_ARTICLE_\nOrja\xc5\xa1ki de\xc5\xbeen\n_START_SECTION_\nZna\xc4\x8dilnosti\n_START_PARAGRAPH_\nStrupen rastlinski sok orja\xc5\xa1kega de\xc5\xbeena vsebuje furanokumarine in na ko\xc5\xbei, ki je izpostavljena soncu, povzro\xc4\x8da peko\xc4\x8de in bole\xc4\x8de izpu\xc5\xa1\xc4\x8daje. Ti se pogosto razvijejo v trdovratne mehurje, ki se zelo po\xc4\x8dasi zdravijo. Rastlinski sok, ki zaide v o\xc4\x8di, pa lahko povzro\xc4\x8di za\xc4\x8dasno ali celo trajno slepoto._NEWLINE_V Sloveniji poleg orja\xc5\xa1kga de\xc5\xbeena uspevajo \xc5\xa1e domorodne vrste de\xc5\xbeenov; med njimi je splo\xc5\xa1no raz\xc5\xa1irjen navadni de\xc5\xbeen. Doma\xc4\x8de vrste so bistveno manj\xc5\xa1e, od orja\xc5\xa1kega de\xc5\xbeena pa se razlikujejo tudi po nazob\xc4\x8danosti listov ter dlakavosti listnih pecljev in stebel.\n_START_SECTION_\nRaz\xc5\xa1irjenost\n_START_PARAGRAPH_\nOrja\xc5\xa1ki de\xc5\xbeen pri\xc5\xa1tevamo med tujerodne invazivne rastlinske vrste. K nam so ga prinesli s Kavkaza. Orja\xc5\xa1ki de\xc5\xbeen povzro\xc4\x8da nev\xc5\xa1e\xc4\x8dnosti v ve\xc4\x8d evropskih dr\xc5\xbeavah._NEWLINE_V Sloveniji so do zdaj zabele\xc5\xbeili le nekaj rasti\xc5\xa1\xc4\x8d te strupene rastline v naravi. Najbolj znano je rasti\xc5\xa1\xc4\x8de v bli\xc5\xbeini ljubljanskega botani\xc4\x8dnega vrta, kjer gre \xc5\xbee za precej velik sestoj, znani pa so tudi podatki iz okolice Gorenje Blato,Maribora, Ko\xc4\x8devja in Bleda.'